10/04/2019 | Administración LocalMunicipal
A Coruña
Servizo de Persoal
Anuncio edicto de citación para o emprazamento de eventuais interesados no PA 0000058/2019 que se tramita no Xulgado do Contecioso-Adminsitrativo nº 2 da Coruña

O día 3 de abril de 2019 dictouse o seguinte edicto: D. Eduardo Mera Rico, Director de Economía, Facenda e Administración do Excmo. Concello desta cidade FAI SABER: No Xulgado do contencioso-administrativo nº 2 séguese recurso contencioso-administrativo procedemento abreviado número 0000058/2019, interposto por Sirley Soult Bujons e Qiaoyun Mallea Espasa contra as resolución da Concelleira delegada de Facenda e Administración, por delegación da Xunta de Goberno Local, de data 29/01/2019 (BOP da Coruña de 13/02/2019) polas que se aprueban as bases das convocatorias para a provisión por concurso específico dos seguintes postos de traballo do Concello de A Coruña: 1.- Xefe de Servizo de Emprego e Empresa 2.- Xefe de Servizo de Contratación 3.- Xefe de Servizo de Bibliotecas 4.- Xefe de Servizo de Medio Ambiente 5.- Xefe de Servizo de Igualdade e Diversidade 6.- Xefe de Servizo de Museos Científicos 7.- Xefe de Servizo de Intervención e Disciplina Urbanística 8.- Xefe de Servizo de Mobilidade Urbana 9.- Xefe de Servizo de Interior e Atención Cidadá 10.- Xefe de Servizo de Innovación e Desenvolvemento Tecnolóxico 11.- Xefe de Servizo de Xestión Tributaria 12.- Xefe de Servizo de Rehabilitación e Vivenda 13.- Xefe de Servizo de Informática. Por parte do citado Xulgado, remítese oficio a este Concello co fin de que á maior brevidade posible se proceda ao emprazamento de todos os interesados, baseándose no previsto no art.49 da Lei 29/1998, do 13 de xullo, reguladora da Xurisdición Contenciosa- Administrativa. O art.49 da Lei 29/1998, do 13 de xullo, reguladora da Xurisdición Contenciosa- Administrativa, establece que a resolución pola que se acorde remitir o expediente se notificará nos cinco días seguintes á súa adopción, a cantos aparezan como interesados nel, emprazándoos para que poidan comparecer como demandados no prazo de nove días. A notificación practicarase conforme ao disposto na Lei que regule o procedemento administrativo común. Feitas as notificacións, enviarase o expediente ao Xulgado ou Tribunal, incorporando a xustificación da localización ou localizacións efectuadas, salvo que non puidesen practicarse dentro do prazo fixado para a remisión do expediente, en tal caso éste se enviará sen demora, e a xustificación das localizacións unha vez se ultimen. Dando cumprimento á orde do Xulgado do Contencioso-Administrativo nº 2 da Coruña, emprázase aos eventuais interesados, por vía edictal, por se puidese afectarlles a resolución que no seu momento se dite no recurso contencioso-administrativo Procedemento Abreviado nº 0000058/2019, interposto por Sirley Soult Bujons e Qiaoyun Mallea Espasa contra as resolución da Concelleira delegada de Facenda e Administración, por delegación da Xunta de Goberno Local, de data 29/01/2019 (BOP da Coruña de 13/02/2019) polas que se aprueban as bases das convocatorias para a provisión por concurso específico de varios postos de traballo do Concello de A Coruña. O prazo para comparecer como demandados ante o Xulgado do Contencioso-Administrativo nº 2 no procedemento sinalado será de NOVE DIAS contados dende o seguinte ao da publicación deste anuncio no Boletín Oficial da Provincia. Xulgado do Contencioso-Administrativo nº 2 da Coruña, con sede na R/ Capitán Juan Varela (Antiga sede da Audiencia Provincial), 3º andar. A Coruña A Coruña 4 de abril de 2019 O DIRECTOR DE ECONOMÍA, FACENDA E ADMINISTRACIÓN Eduardo Mera Rico